Kaapstad-fietswedren gekanselleerDie Argus is vroegoggend gekanselleer (Foto: @CT Cycle Tour) Duisende fietsryers moes Sondagoggend vroeg, kort nadat hulle weggespring het in vanjaar se Kaapstad-fietstoer (ook bekend as die Cape Town Cycle Tour en voorheen die Argus), teleurgesteld teruggaan huis toe nadat die organiseerders dié wedren weens sterk wind gekanselleer het. Dit volg nadat die organiseerders Saterdagaand ŉ waarskuwing via e-pos uitgereik het waarin hulle aangedui het dat amateur fietsryers dalk twee keer moet dink voordat hulle die wedren aanpak. “Daar is vir ons gesê daar is ŉ baie groot kans op stormsterk wind in die volgende 24 uur en ons maan julle om asseblief twee keer te dink as jy wil deelneem, veral as jy nie ŉ baie ervare fietsryer is nie,” het die verklaring gelui. Die roete van die wedren is ook Sondagoggend vroeg verkort en herlei nadat protesaksie op dele van die roete voorgekom het. Die organiseerders het op sosiale media gesê die roete word herlei weens skade aan die pad ná die protesaksie. Marcellus Hoods is teleurgesteld oor dié nuus (Foto: Kobus Barnard) Sterk winde wat toe wel Sondagoggend vroeg in Kaapstad geloei het, het gelei tot die kansellasie van die fietswedren. Talle fietsryers wat reeds dié wedren begin het, se fietse is onder hulle uitgeskep as gevolg van die sterk wind. Meer as 30 000 fietsryers sou na verwagting aan die wedren deelgeneem het. Dit is die eerste keer in die geskiedenis van die Kaapstad-fietstoer, die 40ste een vanjaar, dat die wedren gekanselleer is. Cape argus cancellation with high winds Posted by Mark Mahne on Saturday, March 11, 2017 Posted by BUCO Adventure on Saturday, March 11, 2017